แรงขายหุ้นใหญ่กด SET ปิดเช้าร่วง 9 จุด PTTEP ซื้อขายสูงสุด 3.1 พันลบ.
แรงขายหุ้นใหญ่กด SET ปิดเช้าร่วง 9 จุด PTTEP ซื้อขายสูงสุด 3.1 พันลบ. โดยดัชนีปิดเช้านี้ที่ระดับ 1,606.26 จุด ลดลง 8.73 จุด หรือ 0.54% มูลค่าการซื้อขาย 2.09 หมื่นลบ.
14 ธ.ค. 2561

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ (14 ธ.ค.61) ที่ระดับ 1,606.26 จุด ลดลง 8.73 จุด หรือ 0.54% มูลค่าการซื้อขาย 2.09 หมื่นลบ.
10 หุ้นกดดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ผันผวนเคลื่อนไหวทั้งแดนบวก-ลบ โดยหุ้น PTTEP ยังไม่ดีดกลับขณะที่หุ้นอื่นฟื้นตัวขึ้นมาบ้าง ด้านตลาดหุ้นในภูมิภาคเอเชียเช้านี้ส่วนใหญ่ปรับลง หลังจากตัวเลขเศรษฐกิจจีนออกมาต่ำกว่าคาด และปัจจัยอื่นจากภายนอกประเทศก็ยังมีความไม่แน่นอน
นอกจากนี้ เมื่อวานนี้นักลงทุนสถาบันก็ขายสุทธิออกมามาก ทำให้เป็นสัญญาณที่ไม่ดี แต่เมื่อดัชนีฯลงมาใกล้แนว 1,600 จุดก็คาดว่าจะมีแรงซื้อเข้ามาบ้าง และตลาดฯก็ยังคาดหวังเม็ดเงินจาก LTF-RMF จะเข้ามาช่วยหนุนตลาดฯ
พร้อมแนะติดตามผลการประมูลโครงการรถไฟเชื่อม 3 สนามบิน และการประชุมธนาคารกลางหลายแห่ง ทั้งธนาคารกลางสหรัฐฯ (เฟด), คณะกรรมนโยบายการเงิน (กนง.) ของไทย, ธนาคารกลางญี่ปุ่น (BOJ) เป็นต้น
สำหรับแนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯคงจะยังผันผวนในกรอบอิงขาลง โดยมีแนวรับ 1,600 จุด ส่วนแนวต้าน 1,620 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTTEP   มูลค่าการซื้อขาย 3,108.26 ล้านบาท ปิดที่  122 บาท  ลดลง 3 บาท
PTT   มูลค่าการซื้อขาย 1,265.81 ล้านบาท ปิดที่ 47.75 บาท  เพิ่มขึ้น 0.25 บาท
KBANK    มูลค่าการซื้อขาย 923.95 ล้านบาท ปิดที่ 184.50 บาท  ลดลง 3.50 บาท
ADVANC    มูลค่าการซื้อขาย 877.44 ล้านบาท ปิดที่ 167 บาท  เพิ่มขึ้น 0.50 บาท
PTTGC    มูลค่าการซื้อขาย 568.58 ล้านบาท ปิดที่ 75.50 บาท  ลดลง 1 บาท